Mir-raħal tas-Siġġiewi, Mara minn fost it-twajbin Li kien jisimha Ġuża Twieldet ilu bosta snin. L-iżgħar fost seba' aħwa, Mara xempju tal-Maltin. Kellha dix-xebba Ġuża Ħajja bħal tal-qaddisin. Ma' familtha l-Girgenti Kuljum kienet taħdem l-art. Kienet dejjem tmur l-għalqa Kemm fis-sħana u fil-bard. Hemmhekk stess fil-Girgenti, Kienet tħobb tmur ftit sal-wied U toqgħod tgħid xi talba Meta fl-għalqa tkun għejjiet. Fuq is-siġra tan-naspli Darba waħda rat dawl kbir. Din kienet il-Madonna Bi lbies fuqha tassew fqir. Riedet minnha Marija Ħafna talb għall-midinbin. Ġuża pinġiet did-dehra, Obdietha bla telf ta' ħin. Reġgħet dehret Marija Meta għadda iżjed żmien. U talbitha tpinġiha, Dan fil-Ħamsinijiet kien. Qaltilha wkoll Marija Li Alla riedha għaliH Minn eta` tassew żgħira, Hi pinġietha minnufih. Dan tal-Konsagrazzjoni It-titlu ma kellha qatt. U b'hekk xerrditu Ġuża Għax ma kien tahulha ħadd. Minn qaddisin, `rwieħ twajba, Minn Ġesu` kellha d-dehriet. Fil-laqgħat fil-Girgenti Il-kelma tagħhom fis ġriet. Meta għalqet għajnejha Kellha aktar minn sebgħin. Indifnet is-Siġġiewi Hi fis-Sitta u Disgħin.
Ġuża Mifsud